 Usola unkosikazi kaMugabe ngokuzama ukumbulalela isikhundla News24Usola unkosikazi kaMugabe ngokuzama ukumbulalela isikhundlaHarare Owayeyisikhulu sophiko lwabesifazane kwiZanu-PF, u-Oppah Muchinguri, uthi wayesabela ukuthi uzobulawa ngemuva kokufakelwa ingcindezi ngabantu abaningi bethi akehle esikhundleni kungene unkosikazi kaRobert Mugabe, uGrace, kusho umbiko.Ngokombiko weNew Zimbabwe.com, ekhuluma emhlanganweni wekomidi leZanu-PF esifundazweni eMutare, uMachinguri uthe isikhundla sakhe wasishiya ngoba esengithengele izigebengu.UMuchinguri osondelene kakhulu noMengameli Emmerson Mnangagwa uthe uGrace waphinde wathola iziqu ze-PhD ngendlela engaqondakali elungiselela isikhundla sakhe esisha.UMuchinguri uthe: Akenginazise into ebeningayazi njengabalandeli beZanu-PF. Ngaphoqwa ukuba ngehle esikhundleni sami njengonobhala wophiko lwabesifazane ngemuva kokuba uGrace ethumelele kimi izimpimpi uPupurai Togarepi kanye noShuvai Mahofa ongasekho emhlabeni.Ngama, kwaze kwaba uqasha uMavis Madzongwe, ngabona-ke ukuthi ngizobulawelwa isikhundla, ngasishiya.OLUNYE UDABA: UMengameli omusha wasezim uhlakaze iKhabhinethiUMuchinguri uphinde wathi uMugabe ngabe akakhishwanga kanjena esikhundleni ukuba akavumelanga umkakhe agxambukele kwezepolitiki aphinde athathe nezinqumo kuhulumeni, kubika iphephandaba iHerald.UMuchinguri uthe okwenzeke kuMugabe kumele kube yisifundo nakwabanye abaholi abalandelayo sokuba bangabafaki omaqondana babo ezindabeni zepolitiki. 